הל

הֶל ירוק (שם מדעי: Elettaria cardamomum; נקרא גם קרדמון) הוא צמח תבלין ממשפחת הזנגביליים, המשמש לתיבול תה, קפה ותבשילים שונים. התבלין מופק מזרעי הצמח, ולפעמים גם מפרותיו, והוא מופיע בתערובות תבלינים שונות כגון גאראם מסאלה וחוויאג'.
צמח הקרדמון הוא רב שנתי בעל עלים גדולים. בנוסף לצמח הל ירוק (מכונה גם 'הל אמיתי'), מוכרים גם הצמחים הל שחור, והל אפריקני.

מקורו של ההל בדרום הודו ובסרי לנקה, והוא מגודל גם בדרום מזרח אסיה וגואטמלה. הל היה אחד מהתבלינים בהם סחרו הנבטים.

הל משמש גם ברפואה עממית בכל רחבי אסיה, ובמסורות עממיות כתרופת סבתא.
מיוחסות לו התכונות: מחטא, נוגד עווית, מרפה שרירים, מאלחש, מכייח, מניע ומייבש ליחה, מעורר חיסון, משפר עיכול, מעורר תיאבון, נוגד גזים, מקדם וסת ועוד. כמו כן, הוא משמש לדחיית נמלים.

 גלריה 

קישורים חיצוניים



קטגוריה:צמחים שתוארו ב-1811
קטגוריה:טקסונים שתוארו בידי ויליאם ג'ורג' מטון
קטגוריה:זנגבילאים
קטגוריה:תבלינים
קטגוריה:צמחי מרפא